Kalašma

Kalašma atau Kalasma (kadangkala KalašpaWeeden & Ullmann. (2022). m/s 232; Garstang. (1960). m/s 41.) ialah sebuah negeri yang wujud pada Zaman Gangsa lewat di Anatolia Utara di sempadan Empayar Het.

 Geografi 
Kalašma terletak di barat laut Anatolia. Lokasi tepatnya tidak ditentukan lagi tetapi lokasinya boleh disimpulkan dengan merujuk dokumen-dokumen sezaman dengannya yang mencatatkan di mana ia berada. Contohnya, ia diketahui berada di selatan Arawanna dan barat Pala.Weeden & Ullmann (2022). m/s 234, 261 Penyelidikan kini menunjukkan ia terletak berhampiran Bolu moden.

Sebuah bandar bernama Harranassi mungkin terletak di dalam Kalašma. Semasa bahasa Het mula-mula diterjemahkan, Bedřich Hrozný menyangka nama tempat "Kalašmitta" adalah sama dengan "Kalašma" tetapi penyelidikan kini menunjukkan ia sebenarnya tempat yang berbeza.

 Sejarah 
Forlanini mengatakan bahawa Kalašma bukanlah nama suatu puak tetapi sebuah negara kota, bandar yang dikukuhkan oleh raja Het Hantili I (mangkat sekitar 1560 SM).Forlanini. (2010). m/s 158. Hantili gagal memantapkan semula dewa cuaca Kalašma, dan sekembalinya di Ḫattuša, ibu kota Het, baginda terpaksa melakukan upacara penebusan dosa kepada dewi Matahari Bumi.

Selepas memerintahkan mereka bersumpah setia, Arnuwanda I (memerintah 1380-an SM) menugaskan beberapa orang komander ke wilayah-wilayah berbeza, termasuk Kalašma.Weeden & Ullmann. (2022). m/s 256. Pentadbiran awam ditugaskan kepada majlis orang-orang tua. Dalam pemerintahan putera Arnuwanda, Tudhaliya II, tentera dari Kalašma dan tempat lain memberontak dan melarikan diri melalui Išuwa ke negara musuh yang tidak dinamakan; putera Tudhaliya Suppiluliuma I kemudian menewaskan wilayah-wilayah pemberontak. Terdapat beberapa pemberontakan dalam pemerintahan putera Suppiluliuma Muršili II (berakhir 1295 SM). Satu sehingga menyebabkan jeneral Het, Nuwanzas, menyerbu untuk membalas dendam.Garstang. (1960). m/s 46.Carnevale. (2018). m/s 342 n. 1361. Muršili menggantikan majlis orang-orang tua dengan satu pentadbir tunggal bernama Aparru, yang lalu memberontak, merampas kuasa diraja, dan menyerang negeri jiran Sappa.Garstang. (1960) m/s 45.Carnevale. (2018). m/s 131. Aparru tidak lama kemudian dikalahkan tetapi Kalašma sedang mengalami perang saudara sehinggalah ditamatkan tahun berikutnya oleh Hutupiyanza, gabenor Pala.Weeden & Ullmann. (2022). m/s 233.

Orang-orang Kalašma kemudiannya ditemui jauh di timur, di Pahhuwa di hulu Sungai Furat, yang mungkin telah diusir ke sana oleh Muršili, atau menjadi askar upahan.Forlanini. (2010). m/s 161–162. Orang Kalašma berperang di samping orang Het dalam Pertempuran Kadesh melawan Empayar Mesir pada tahun 1274 SM.Glatz, Claudia (12 November 2020). The Making of Empire in Bronze Age Anatolia: Hittite Sovereign Practice, Resistance, and Negotiation. Cambridge University Press. pp. 168–169. ISBN 978-1-108-86552-4.

Kalašma ialah salah satu tempat yang dinyatakan dalam batu bersurat hieroglif Luwi dari zaman pemerintahan Arnuwanda III (jatuh sekitar 1210 SM) yang ditakluki oleh Mukšuš.

 Bahasa 
Pada tahun 2023, sebuah tablet yang ditulis dalam "bahasa negeri Kalašma" ditemui dalam Arkib Bogazköy yang digali di Ḫattuša. Ia termasuk cabang bahasa Anatolia dalam rumpun Indo-Eropah, dan mungkin subcabang bahasa Luwik."New Indo-European Language Discovered". University of Würzburg. 2023-09-21. Retrieved 2023-09-26. Pada tahun 1958,  menyatakan bahawa baiat dalam bahasa Het yang diberikan oleh pegawai-pegawai dari Kalašma adalah dalam dialek Het yang berbeza daripada sumpah setia pegawai-pegawai wilayah lain.

 Bibliografi 






 Rujukan 

Kategori:Negara kota
Kategori:Negeri-negeri di Anatolia Zaman Gangsa
Kategori:Wilayah Laut Hitam
Kategori:Empayar Het